ประกาศกระทรวงมหาดไทยประกาศกระทรวงมหาดไทยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลโคกสำโรงตำบลถลุงเหล็ก ตำบลคลองเกตุ และตำบลวังขอนขว้างอำเภอโคกสำโรง จังหวัดลพบุรี อาศัยอำนาจตามความในมาตรา ๑๓ แห่งพระราชบัญญัติควบคุมอาคารพ.ศ. ๒๕๒๒ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของอธิบดีกรมโยธาธิการและผังเมืองจึงออกประกาศกระทรวงมหาดไทยไว้ดังต่อไปนี้ข้อ ๑ในประกาศกระทรวงมหาดไทยนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้ประโยชน์เพื่อการพาณิชยกรรมในอาคารหลังเดียวหรือหลายหลังที่มีพื้นที่ใช้สอยอาคารรวมกัน เพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตรขึ้นไป แต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่ใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑หมายความว่า พื้นที่บริเวณดังต่อไปนี้ทิศเหนือ จดคลองมะเลง ฝั่งเหนือที่จุดซึ่งบรรจบกับเส้นตั้งฉากกับศูนย์กลางทางหลวงแผ่นดินหมายเลข ๒๐๕ซึ่งมีระยะห่างจากทางหลวงแผ่นดินหมายเลข ๒๐๕ ตัดกับทางหลวงแผ่นดินหมายเลข ๑ไปทางทิศตะวันตกตามทางหลวงแผ่นดินหมายเลข ๒๐๕ เป็นระยะทาง ๒,๐๐๐ เมตรไปทางทิศตะวันออก บรรจบกึ่งกลางสะพานข้ามคลองมะเลงและเส้นตรงที่ลากจากกึ่งกลางสะพานข้ามคลองมะเลง ไปทางทิศตะวันออกเฉียงใต้จนบรรจบกับเส้นตั้งฉากกับศูนย์กลางทางหลวงแผ่นดินหมายเลข ๒๐๕ตรงจุดที่อยู่ห่างจากห้วยยาง บรรจบกับทางหลวงแผ่นดินหมายเลข ๒๐๕ ไปทางทิศตะวันออกตามแนวทางหลวงแผ่นดินหมายเลข ๒๐๕ เป็นระยะทาง ๒,๕๐๐ เมตร ไปทางทิศเหนือเป็นระยะ๘๐๐ เมตรทิศตะวันออกจดเส้นตั้งฉากกับศูนย์กลางทางหลวงแผ่นดินหมายเลข ๒๐๕ ที่จุดซึ่งอยู่ห่างจากห้วยยางบรรจบทางหลวงแผ่นดินหมายเลข ๒๐๕ ไปทางทิศตะวันออก ตามแนวทางหลวงแผ่นดินหมายเลข ๒๐๕เป็นระยะ ๒,๕๐๐ เมตร ไปทางทิศเหนือเป็นระยะ ๘๐๐ เมตรและเส้นตั้งฉากกับศูนย์กลางทางหลวงแผ่นดินหมายเลข ๒๐๕ไปทางทิศตะวันออกตามแนวทางหลวงแผ่นดินหมายเลข ๒๐๕ เป็นระยะทาง ๒,๕๐๐ เมตรไปทางทิศใต้ระยะ ๑,๒๐๐ เมตรทิศใต้จดแนวเส้นตรงที่ลากจากเส้นตั้งฉากกับศูนย์กลางทางหลวงแผ่นดินหมายเลข ๒๐๕ตรงจุดที่อยู่ห่างจากห้วยยาง บรรจบกับทางหลวงแผ่นดินหมายเลข ๒๐๕ ฟากใต้ไปทางทิศตะวันออกตามแนวทางหลวงแผ่นดินหมายเลข ๒๐๕ เป็นระยะ ๒,๕๐๐ เมตร ไปทางทิศตะวันตกเฉียงใต้จนบรรจบกับห้วยหินฝั่งใต้ตรงจุดที่อยู่ห่างตามแนวเส้นตั้งฉากกับศูนย์กลางทางหลวงแผ่นดินหมายเลข๑ ฟากใต้ ตรงจุดที่อยู่ห่างจากห้วยหินบรรจบกับทางหลวงแผ่นดินหมายเลข ๑ไปทางทิศตะวันออกเฉียงเหนือเป็นระยะทาง ๑,๐๐๐ เมตรเลียบห้วยหินฝั่งใต้ไปทางทิศตะวันตกจนบรรจบเส้นขนาน ๕๐๐ เมตรกับศูนย์กลางทางหลวงแผ่นดินหมายเลข ๑ ไปทางทิศตะวันตกเฉียงใต้ตามเส้นขนาน ๕๐๐ เมตรกับศูนย์กลางทางหลวงแผ่นดินหมายเลข ๑บรรจบเส้นตั้งฉากกับศูนย์กลางทางหลวงแผ่นดินหมายเลข ๑ตรงจุดที่ห้วยหินบรรจบกับทางหลวงแผ่นดินหมายเลข ๑ ไปทางทิศตะวันตกเฉียงใต้ตามแนวทางหลวงแผ่นดินหมายเลข๑ เป็นระยะ ๑,๐๐๐ เมตรทิศตะวันตกจดเส้นตั้งฉากกับศูนย์กลางทางหลวงแผ่นดินหมายเลข ๑ที่จุดซึ่งทางหลวงแผ่นดินหมายเลข ๑ บรรจบกับห้วยหินไปทางทิศตะวันตกเฉียงใต้เป็นระยะทาง ๑,๐๐๐ เมตร ไปทางทิศตะวันออกเฉียงใต้ เป็นระยะ๕๐๐ เมตร และไปทางทิศตะวันตกเฉียงเหนือเป็นระยะ ๕๐๐ เมตร เป็นเส้นขนานระยะ ๕๐๐เมตร กับศูนย์กลางทางหลวงแผ่นดินหมายเลข ๑ไปทางทิศตะวันออกเฉียงเหนือบรรจบคลองถลุงเหล็กฝั่งใต้เป็นเส้นตรงไปทางทิศเหนือจดคลองมะเลง ฝั่งเหนือ ซึ่งเป็นจุดเริ่มต้นเว้นแต่พื้นที่บริเวณที่ ๒บริเวณที่ ๒หมายความว่า พื้นที่บริเวณดังต่อไปนี้๒.๑ ทิศเหนือจดเส้นตั้งฉากกับศูนย์กลางทางหลวงแผ่นดินหมายเลข ๑ที่จุดซึ่งอยู่ห่างจากคลองมะเกลือ ตัดกับทางหลวงแผ่นดินหมายเลข ๑ไปทางทิศตะวันตกเฉียงเหนือตามแนวทางหลวงแผ่นดินหมายเลข ๑ เป็นระยะ ๓๐๐ เมตรไปทางทิศตะวันออกเฉียงเหนือเป็นระยะ ๕๐๐ เมตรเป็นเส้นตรงไปทางทิศตะวันออกเฉียงใต้บรรจบเส้นตั้งฉากกับศูนย์กลางทางหลวงแผ่นดินหมายเลข๒๐๕ ตรงจุดที่อยู่ห่างจากห้วยยาง บรรจบกับทางหลวงแผ่นดินหมายเลข ๒๐๕ไปทางทิศตะวันออก ตามแนวทางหลวงแผ่นดินหมายเลข ๒๐๕ เป็นระยะ ๓๕๐ เมตร ไปทางทิศเหนือเป็นระยะ๑,๑๐๐ เมตร และเส้นขนานระยะ ๓๕๐ เมตรกับศูนย์กลางทางหลวงแผ่นดินหมายเลข ๒๐๕ทิศตะวันออกจดเส้นตั้งฉากกับศูนย์กลางทางหลวงแผ่นดินหมายเลข ๒๐๕ตรงจุดที่ห้วยยางบรรจบกับทางหลวงแผ่นดินหมายเลข ๒๐๕ไปทางทิศตะวันออกตามแนวทางหลวงแผ่นดินหมายเลข ๒๐๕ เป็นระยะ ๑,๒๕๐ เมตรทิศใต้ จดทางหลวงแผ่นดินหมายเลข ๒๐๕ ฟากเหนือถนนสุระนารายณ์ ฟากเหนือ ถนนศรีสำโรง ฟากตะวันออก และฟากเหนือ เส้นขนานระยะ ๑๐๐เมตร กับศูนย์กลางถนนศรีสำโรง และซอยจันทราราม ฟากเหนือทิศตะวันตก จดทางหลวงแผ่นดินหมายเลข ๑ฟากตะวันออก๒.๒ ทิศเหนือ จดเส้นตั้งฉากกับศูนย์กลางทางหลวงแผ่นดินหมายเลข๑ ตรงจุดที่อยู่ห่างจากคลองมะเกลือ ตัดกับทางหลวงแผ่นดินหมายเลข ๑ไปทางทิศตะวันตกเฉียงเหนือตามแนวทางหลวงแผ่นดินหมายเลข ๑ เป็นระยะ ๓๐๐ เมตรไปทางทิศตะวันตกเฉียงใต้ เป็นระยะ ๖๐๐ เมตรทิศตะวันออก จดทางหลวงแผ่นดินหมายเลข ๑ฟากตะวันตก สำนักงานสหกรณ์อำเภอโคกสำโรง และสหกรณ์การเกษตรโคกสำโรง จำกัดและทางหลวงแผ่นดินหมายเลข ๑ ฟากตะวันตกทิศใต้ จดห้วยหินฝั่งเหนือ เส้นขนานระยะ ๓๐๐ เมตรกับศูนย์กลางทางหลวงแผ่นดินหมายเลข ๑ทิศตะวันตกเส้นตั้งฉากกับศูนย์กลางทางหลวงแผ่นดินหมายเลข ๑ ตรงจุดที่อยู่ห่างทางหลวงแผ่นดินหมายเลข๑ ตัดกับห้วยหิน ไปทางทิศตะวันออกเฉียงเหนือตามแนวทางหลวงแผ่นดินหมายเลข ๑เป็นระยะ ๔๘๐ เมตร ไปทางทิศตะวันตกเฉียงเหนือเป็นระยะ ๖๐๐ เมตรเป็นเส้นตรงไปทางทิศตะวันออกเฉียงเหนือบรรจบทางหลวงแผ่นดินหมายเลข ๒๐๕ฟากเหนือที่จุดซึ่งทางหลวงแผ่นดินหมายเลข ๒๐๕ บรรจบกับทางหลวงแผ่นดินหมายเลข ๑ไปทางทิศตะวันตกตามทางหลวงแผ่นดินหมายเลข ๑ เป็นระยะ ๑,๑๐๐ เมตรและเป็นเส้นตรงไปทางทิศเหนือบรรจบเส้นตั้งฉากระยะ ๖๐๐ เมตรกับศูนย์กลางทางหลวงแผ่นดินหมายเลข ๑ ซึ่งเป็นจุดเริ่มต้น๒.๓ ทิศเหนือ จดเส้นขนาน ๒๐๐ เมตรกับศูนย์กลางถนนสุระนารายณ์ และทางหลวงแผ่นดินหมายเลข ๒๐๕ ฟากใต้ทิศตะวันออก จดถนนสาธารณะไม่ปรากฏชื่อ ฟากตะวันตกโรงเรียนโคกสำโรงวิทยา และเส้นตั้งฉากกับศูนย์กลางทางหลวงแผ่นดินหมายเลข ๒๐๕ตรงจุดที่ห่างจากห้วยยางบรรจบกับทางหลวงแผ่นดินหมายเลข ๒๐๕ ไปทางทิศตะวันออกตามแนวทางหลวงแผ่นดินหมายเลข ๒๐๕ เป็นระยะ ๘๐๐ เมตร ไปทางทิศใต้จนบรรจบห้วยยางฝั่งเหนือทิศใต้ จดเส้นตรงที่ลากจากห้วยยาง ฝั่งเหนือไปทางทิศตะวันตกเฉียงใต้ จนบรรจบกับเส้นตั้งฉากกับศูนย์กลางทางหลวงแผ่นดินหมายเลข๑ ตรงจุดที่อยู่ห่างจากห้วยหิน บรรจบทางหลวงแผ่นดินหมายเลข ๑ ฟากตะวันออกไปทางทิศตะวันออกเฉียงเหนือตามแนวทางหลวงแผ่นดินหมายเลข ๑ เป็นระยะ ๔๘๐ เมตรและเส้นขนาน ๓๐๐ เมตร กับศูนย์กลางทางหลวงแผ่นดินหมายเลข ๑ทิศตะวันตก จดห้วยหิน ฝั่งเหนือทางหลวงแผ่นดินหมายเลข ๑ ฟากตะวันตก ถนนสาธารณะไม่ปรากฏชื่อ ฟากใต้และเส้นขนานระยะ ๒๐๐ เมตร กับศูนย์กลางถนนสุระนารายณ์ทั้งนี้ ไม่รวมสถานที่ราชการ สถาบันการศึกษาศาสนสถาน และหนองน้ำสาธารณประโยชน์ทั้งนี้ ตามแผนที่ท้ายประกาศกระทรวงมหาดไทยนี้ข้อ ๒ให้กำหนดพื้นที่บางส่วนในท้องที่ตำบลโคกสำโรงตำบลถลุงเหล็ก ตำบลคลองเกตุ และตำบลวังขอนขว้าง อำเภอโคกสำโรง จังหวัดลพบุรี ภายในบริเวณแนวเขตตามแผนที่ท้ายประกาศกระทรวงมหาดไทยนี้เป็นบริเวณห้ามก่อสร้างอาคารชนิดและบางประเภทดังต่อไปนี้(ก) ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง(ข) ภายในบริเวณที่ ๒ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งเว้นแต่อาคารพาณิชยกรรมประเภทค้าปลีกค้าส่ง ที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตร แต่ไม่เกิน ๑,๐๐๐ ตารางเมตรแต่ทั้งนี้จะต้องเป็นไปตามข้อกำหนดดังต่อไปนี้(๑) ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า๔ ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า(๒) แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร(๓)มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๓(๔) มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕(๕) มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้ หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐(๖) มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๗) มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตร โดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๘) อาคารที่มีความสูงเกิน ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน สถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๙) มีที่จอดรถยนต์ไม่น้อยกว่า ๑ คันต่อพื้นที่อาคาร ๒๐ ตารางเมตร เศษของ ๒๐ ตารางเมตร ให้คิดเป็น ๒๐ ตารางเมตร(๑๐) ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ ๓ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใดๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๔ประกาศกระทรวงมหาดไทยนี้มิให้ใช้บังคับแก่อาคารที่มีอยู่แล้วในพื้นที่ตามข้อ๒ ก่อนหรือในวันที่ประกาศกระทรวงมหาดไทยนี้ใช้บังคับแต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕ประกาศกระทรวงมหาดไทยนี้มิให้ใช้บังคับแก่อาคารที่ได้รับอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ประกาศกระทรวงมหาดไทยนี้ใช้บังคับและยังก่อสร้างดัดแปลงหรือเปลี่ยนการใช้ไม่แล้วเสร็จแต่จะขอเปลี่ยนแปลงการอนุญาตหรือการแจ้งให้เป็นการขัดต่อประกาศกระทรวงมหาดไทยนี้ไม่ได้ข้อ ๖[๑] ประกาศกระทรวงมหาดไทยนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒ กันยายน พ.ศ. ๒๕๔๖ประมวล รุจนเสรีรัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทยประภาศรี/พิมพ์๒๓พฤษภาคม ๒๕๕๐ฐิติพงษ์/ตรวจ๓๐พฤษภาคม ๒๕๕๐[๑] ราชกิจจานุเบกษา เล่ม ๑๒๐ (เล่มที่๑๐)/ตอนพิเศษ ๑๐๑ ง/หน้า ๗๖/๔ กันยายน ๒๕๔๖